text: Jubilæum med trut og tattoo
  21 maj 2016 kl. 16.47
  Fredericia Garderfestival blev lørdag afholdt for 10. gang.
  Lørdag gjaldede det på Fredericias gader og pladser med hornmusik fra otte forskellige bygarder.
  Festivalen blev indviet klokken 10.30 på Landsoldatpladsen, hvorefter der var fælles koncert med alle bygarderne under ledelsen af 6. Juli Gardens dirigent, Rolf Persson.
  Da den fælles koncert var færdig, marcherede garderne ud til Fredericias torve og pladser, hvor de hver især gav koncert.
  Overalt i byen blev der kigget nysgerrigt med, mens andre brød impulsivt ud i dans.
  14.30 var det tid til show med tattoo og koncerter på Axeltorv med nogle af Danmarks bedste tattos.
  I år bød 6. Juli Garden velkommen til Danehofgarden fra Nyborg, Den Sønderjyske Pigegarde fra Rødding, Horsens Garden, Juelsminde Pigegarde, Odense Pigegarde, Roskilde Garden og Vedbæk Garden.
  